Ekkert verður af sameiningu Snæfellsbæjar og Eyja- og Miklaholtshrepps sem kosið var um í gær. Oddviti Eyja- og Miklaholtshrepps segir niðurstöðuna vonbrigði.
Í gær var kosið um sameiningu á tveimur stöðum á Norðurlandi, Húnavatnshreppi og Blönduósbæ annars vegar og Akrahreppi og Sveitarfélaginu Skagafirði hins vegar. Á Vesturlandi var kosið um sameiningu Snæfellsbæjar og Eyja- og Miklaholtshrepps. Á Norðurlandi voru báðar sameiningartillögur samþykktar en tillagan á Vesturlandi var felld. Eggert Kjartansson er oddviti Eyja- og Miklaholtshrepps.
Í Eyja- og Miklaholtshreppi var kjörsókn tæp 75%. Alls greiddu 62 atkvæði, 20 með en 41 á móti. Einn kjörseðill var ógildur. Í Snæfellsbæ greiddu 412 íbúar atkvæði, 207 með sameiningu en 201 á móti. Auðir seðlar voru fjórir og kjörsókn í Snæfellsbæ var 35%. Kristinn Jónasson, bæjarstjóri Snæfellsbæjar segir ákveðið afstöðuleysi ríkja í sveitarfélaginu gagnvart þessum málum.
Það er svona afstöðuleysi, þú veist, ég veit ekki afhverju það er. Það er stundum þannig ef fólk hefur ekki skoðanir á hlutunum þá mætir það ekki og tekur ekki þátt sem er mjög slæmt yfirleitt því mér finnst nú alltaf að fólk eigi að nýta rétt sinn til að kjósa hvert sem tilefnið er.
Segir Kristinn tækifæri til eflingar dreifbýlis liggja í sameiningu.
Við sáum það að við gætum elft dreifbýlið okkar með því að sameina frá hafnfjarðará að hellnum. Þetta yrði ein samfélagsleg heild plús það að við erum að reka tvo litla dreifbýlisskóla en ætluðum að vera með einn sem yrði þá einn öflugur skóli fyrir svæðið því ég óttast að það gæti ekki verið uppi á borðum ef við náum ekki að klára það mál.
Hafdís: "Sérðu fyrir þér að það verði aftur ráðist í einhverskonar tilraunir til sameiningar í nálægri framtíð?"
Já já ég held við séum ekkert hætt en við munum svona aðeins anda eftir þetta ferli.

Sveitarfélögum landsins fækkar um tvö í vor, þegar Sveitarfélagið Skagafjörður og Akrahreppur sameinast, og Blönduósbær sameinast Húnavatnshreppi. Oddviti Eyja- og Miklaholtshrepps segir það vonbrigði að tillaga um sameiningu sveitarfélaga á Vesturlandi hafi verið felld í íbúakosningu í gær. 